張應輅

張應輅 ， 字忝生 ， 河南汝寧府光州商城縣軍籍 ， 父張舜命 ， 萬曆二十三年 （ 1595 ） 乙未科進士 ， 官榆林副使 。 母高氏早喪 ， 事繼母以孝聞 。 應輅爲舜命次子 ， 萬曆四十四年 （ 1616年 ） 登丙辰科進士 ， 授南昌府推官 ， 清操自勵 ， 一介不取 。 郡人嘗曰 ： 張公只飲江西一杯水耳 。 遇疑獄 ， 虛心研鞠 ， 應開釋者不憚與御史力爭 。 以父憂歸 ， 遺產悉以讓兄 。 服闋 ， 遷吏部主事 ， 未幾卒於官 。